అంటరానితనం

అంటరానితనం అనే దురాచారం ఒక మూఢ విశ్వాసం. తోటి మానవుని, మానవునిగా చూడలేని మూఢ విశ్వాసం. ఈ అంటరానితనం అనాదిగా సమాజంలో ఉంటూ, ఈ నాటికి కూడా కొన్ని సమాజాలలో కొనసాగుతూనే ఉంది. భారతదేశంలో హిందూ మతంలోని కుల వ్యవస్థకు సంబంధించిన నియమాలతో అంటరానితనం ఒకటి. దీనినే అస్పృస్యత అని కూడా అంటారు. హిందూ మతంలోని చాతుర్వర్ణ వ్యవస్థ అనేది ఉంది. అనగా బ్రాహ్మణ, క్షత్రియ, వైశ్య, శూద్ర వర్ణాలు. నాలుగోవర్ణమైన శూద్ర వర్ణం వారు వ్యవసాయ అనుబంధ వృత్తులు పై మూడు వర్ణాలకు సేవలు అందించే వారిగా పరిగణింపబడ్డారు. ఆధునిక సామాజిక వ్యవస్థలో బ్రాహ్మణ, క్షత్రియ, వైశ్య, శూద్ర వర్ణాలలో తేడాలు తగ్గినప్పటికీ, చాతుర్ వర్ణ వ్యవస్థకు బైటఉన్న పంచములను (చర్మకార, వృత్తులవారిని) అంటరాని వారిగా చూసారు.

పుట్టుపూర్వోత్తరాలు
ప్రాచీన హిందూమతంలో అంటరానితనం కుల వ్యవస్థలో ఎక్కడా ఉన్న నిదర్శనాలు లేవు. చాతుర్వర్ణాలను గురించే పురాణాలలో చెప్పబడింది. పంచమ వర్ణాన్ని గురించి చెప్పబడలేదు. వాస్కో డ గామా సా.శ. 15వ శతాబ్దానికి చెందిన ప్రముఖ పోర్చుగీసు నావికుడు. ఇతడు పోర్చుగల్ దేశస్థుడు. 1498లో ఐరోపా నుండి భారతదేశానికి వచ్చి పశ్చిమ తీరాన్ని ఆక్రమించుకున్నపుడు అక్కడి ప్రజలను పోర్చుగీసులో వలెనే వర్గీకరించ నారంభించాడు. Caste అనే పదం నుంచి వచ్చిందే కులం అనే పదం . అదే నేడు కులానికి పర్యాయ పదంగా వాడుతున్నారు. ఈ వర్గీకరణను ఆధారంగా చేసుకునే ఆంగ్లేయులు ప్రజల మధ్య దూరాన్ని పెంచే విధంగా పావులను కదిపారు. మల్ల యోధులను అంటరాని మాలలుగా మార్చగలిగారు. క్రమంగా కొన్ని కులాలను అంటరాని వారీగా మార్చటం లో సఫలీకృతులయ్యారు  

అంటరానితనం, వివక్షత

 ఇతర కుల సభ్యులతో కలిసి తినకుండా నిషేధం
 గ్రామాలలోని టీ స్టాల్స్‌లో దళితులకు ప్రత్యేక త్రాగు నీటి పాత్రలు ఏర్పాటు
 గ్రామ కార్యక్రమాలు పండుగలలో, ఆహార ఏర్పాట్లలో వేరుగా పరిగణించడం
 గ్రామ దేవాలయాలలోకి ప్రవేశించకుండా నిషేధం
 ధనిక,అధిక కుల సభ్యుల ముందు చెప్పులు ధరించడం, గొడుగులు పట్టుకోవడం 
 అగ్ర కులాల గృహాల్లోకి ప్రవేశించకుండా నిషేధం
 గ్రామం లోపల సైకిల్ తొక్కడం నిషేధం
 సాధారణ గ్రామ మార్గాన్ని ఉపయోగించకుండా నిషేధం
 ప్రత్యేక శ్మశాన వాటికలు
 గ్రామం యొక్క సాధారణ / ప్రజా ఆస్తులు, వనరులకు (బావులు, చెరువులు, దేవాలయాలు మొదలైనవి) ఉపయోగించుకోవటానికి నిషేధం 
 పాఠశాలల్లో దళిత పిల్లలను ప్రత్యేకంగా విభజించి కూర్చోబెట్టుట
 తమ "విధులను" నిర్వహించడానికి నిరాకరించినందుకు ఇతర కులాల సామాజిక బహిష్కరణలు

భారత ప్రభుత్వం చర్యలు
భారతదేశపు 1950 జాతీయ రాజ్యాంగం అంటరానితనం అభ్యాసాన్ని చట్టబద్దంగా రద్దు చేస్తుంది, విద్యా సంస్థలు, ప్రజా సేవలు రెండింటిలోనూ అంటరానితనం నిర్మూలనకు సానుకూల చర్యలు తీసుకుంటన్నాయి.వీటిని నేషనల్ కమిషన్ ఫర్ షెడ్యూల్డ్ కులాలు, షెడ్యూల్డ్ తెగల వంటి అధికారిక సంస్థలు భర్తీ చేస్తాయి.

ఇవి కుడా చూడండి

కులం

మూలాలు

యితర లింకులు

వర్గం:సాంఘిక దురాచారాలు